পুরুষ বিভাগে বাংলাদেশ বি’-গ্রুপে শ্রীলংকা ও ভারতের মুখোমুখি হবে। এই বিভাগে অপর গ্রুপের দলগুলো হলো পাকিস্তান, আফগানিস্তান, নেপাল ও মালদ্বীপ। অন্যদিকে মহিলাদের বিভাগে গ্রুপ-এ’তে বর্তমান চ্যাম্পিয়ন বাংলাদেশের প্রতিপক্ষ আফগানিস্তান ও শ্রীলংকা। এই বিভাগে বি’গ্রুপে রয়েছে ভারত, পাকিস্তান, নেপাল ও মালদ্বীপ। প্রথম দিনেই স্বাগতিক দুটি দল মাঠে নামছে। পুরুষদের প্রতিপক্ষ ভারত ও মহিলাদের শ্রীলংকা। দুই গ্রুপেই বাংলাদেশ দলের দুই অধিনায়ক ইমরান হোসেন ও রুবিনা বেগম ফাইনালে খেলার প্রত্যাশার কথাই ব্যক্ত করেছেন। প্রতিটি ম্যাচেই জয়ের মাধ্যমে বাংলাদেশ সামনে এগিয়ে যেতে চায় বলে তারা জানান। বিশেষ করে বর্তমান চ্যাম্পিয়ন হিসেবে মহিলা দলটি নিয়েই স্বাগতিকদের প্রত্যাশার মাত্রাটা একটু বেশী। গত ফেব্রুয়ারিতে ভারতের গৌহাটি ও শিলংয়ে অনুষ্ঠিত এসএ গেমসেও বাংলাদেশ জাতীয় মহিলা দল ফাইনালে ভারতের কাছে পরাজিত হয়ে রৌপ্য পদক জয় করেছিল।